चिनियाँ र कोरियाली खेलाडीलाई स्वर्ण
दक्षिण कोरियाकी सुहा ली शनिबार जे ६० काठमाडौं जुनियर वर्ल्ड र्‍याङकिङ टेनिस प्रतियोगिताको सर्किट–२ मा च्याम्पियन भएकी छन् ।
काठमाडौँ — दक्षिण कोरियाकी सुहा ली शनिबार जे ६० काठमाडौं जुनियर वर्ल्ड र्‍याङकिङ टेनिस प्रतियोगिताको सर्किट–२ मा च्याम्पियन भएकी छन् ।सुहाले गर्ल्स सिंगल्स फाइनलमा जी ये झाङलाई ६–२, ७–६ ले पराजित गरिन् । ब्वाइज सिंगल्समा चीनका यू झिअले चीनकै झियुयान येलाई ६–१, ७–५, ६–४ ले हराएर उपाधि जिते ।सातदोबाटोस्थित टेनिस कोर्टमा भएको ब्वाइज डबल्समा चीनका झियाङ्फेङ र जुन जी हेको जोडीले नेपालका सक्षमविक्रम शाह र आरभसम्राट हाडाको जोडीलाई ६–३, ६–२ को सेटमा पाखा हराएर स्वर्ण जित्यो । विजेतालाई आयोजक नेपाल टेनिस संघकी अध्यक्ष ज्योति राणा, प्रतियोगिता निर्देशक अजय विष्टलगायतले पुरस्कृत गरे ।